CELEX: 62014CN0141
Language: sk
Date: 2014-03-24 00:00:00
Title: Vec C-141/14: Žaloba podaná 24. marca 2014 – Európska komisia/Bulharská republika

26.5.2014   
            
            
               SK
            
            
               Úradný vestník Európskej únie
            
            
               C 159/18
            
         Žaloba podaná 24. marca 2014 – Európska komisia/Bulharská republika
   (Vec C-141/14)
   2014/C 159/24
   Jazyk konania: bulharčina
   
      Účastníci konania
   
   
      Žalobkyňa: Európska komisia (v zastúpení: E. White, P. Mihaylova, C. Hermes)
   
      Žalovaná: Bulharská republika
   
      Návrhy žalobkyne
   
   Komisia navrhuje, aby Súdny dvor rozhodol, že:
   
               —
            
            
               Bulharská republika neoznačila ako osobitné chránené územie počtom a rozlohou najvhodnejšie územia pre ochranu biologických druhov podľa prílohy I smernice 2009/147/ES (1) a pre ochranu pravidelne sa vyskytujúcich sťahovavých druhov, ktoré nie sú uvedené v prílohe I v geografických oblastiach mora a pevniny, kde sa uplatní smernica 2009/147/ES, pretože nezahrnula v celom rozsahu územia dôležité pre ochranu vtáctva do osobitného chráneného územia „Kaliakra“. Bulharská republika si preto nesplnila svoje povinnosti vyplývajúce z článku 4 ods. 1 a 2 smernice 2009/147/ES.
            
         
               —
            
            
               Bulharská republika si tým, že povolila uskutočnenie projektov „AES Geo Enerdzhi“ OOD, „Uindteh“ OOD, „Brestiom“ OOD, „Disib“ OOD, „Eko Enerdzhi“ OOD a „Longman Investmant“ OOD v území dôležitom pre ochranu vtáctva „Kaliakra“, ktoré nebolo označené ako osobitné chránené územie, hoci sa ako takéto územie malo označiť, nesplnila svoje povinnosti vyplývajúce z článku 4 ods. 4 smernice 2009/147/ES v zmysle ich výkladu Súdnym dvorom Európskej únie vo veciach C-96/98 a C-374/98.
            
         
               —
            
            
               Bulharská republika si tým, že povolila uskutočnenie projektov v osobitnom chránenom území „Kaliakra“, v lokalite európskeho významu „Kompleks Kaliakra“ a v zvláštnom chránenom území „Belite Skali“ („Kaliakra uind pauar“ AD, „EVN Enertrag Kavarna“ OOD, „TSID-Atlas“ EOOD, „Vertikal-Petkov i s-ie“ OOD, golfové ihrisko a kúpeľné miesto „Treyshan Klifs Golf end Spa Rezort“ OOD) nesplnila svoje povinnosti vyplývajúce z článku 6 ods. 2 smernice 92/43/EHS (2) v zmysle ich výkladu Súdnym dvorom Európskej únie vo veciach C-117/03 a C-244/05, pretože neprijala potrebné opatrenia na predchádzanie zhoršeniu prirodzených biotopov a biotopov biologických druhov, ako aj rušeniu druhov, pre ktoré boli tieto územia vyhradené.
            
         
               —
            
            
               Bulharská republika si tým, že riadne nepreskúmala kumulatívne účinky projektov povolených v oblastiach dôležitých pre ochranu vtáctva, ktoré neboli označené ako osobitné chránené územie „Kaliakra“ („AES Geo Enerdzhi“ OOD, „Uindteh“ OOD, „Brestiom“ OOD, „Disib“ OOD, „Eko Enerdzhi“ OOD a „Longman Investmant“ OOD), nesplnila svoje povinnosti vyplývajúce z článku 2 ods. 1 v spojení s článkom 4 ods. 2 a 3 Prílohy III bod 1 písm. b) smernice 2011/92/EU (3).
            
         
               —
            
            
               Bulharská republika je povinná nahradiť trovy konania.
            
         
      Žalobné dôvody a hlavné tvrdenia
   
   Bulharská republika územie „Kaliakra“ neoznačila ako osobitné chránené územie až po hranice územia dôležitého pre ochranu vtáctva „Kaliakra“, čo predstavuje porušenie smernice o ochrane vtáctva.
   Bulharská republika tým, že povolila viaceré projekty pre hospodárske činnosti v zvláštnom chránenom území „Kaliakra“, v zvláštnom chránenom území „Belite skali“ a v lokalite európskeho významu „Kompleks Kaliakra“ porušila smernicu o ochrane vtáctva, smernicu o biotopoch a smernicu o posudzovaní vplyvov projektov na životné prostredie, pretože dopustila zničenie alebo podstatné zhoršenie uprednostňovaných jedinečných prirodzených biotopov a biotopov druhov, ako aj rušenie druhov a nezohľadnila kumulatívne účinky veľkého počtu projektov.
   
      (1)  Smernica Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva (Ú. v. EÚ L 20, s. 7).
   
      (2)  Smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, s. 7; Mim. vyd. 15/002, s. 102).
   
      (3)  Smernica Európskeho parlamentu a Rady 2011/92/EÚ z 13. decembra 2011 o posudzovaní vplyvov určitých verejných a súkromných projektov na životné prostredie (Ú. v. EÚ L 26, s. 1).